আলমগীর কবিরের কাছের লোকদের নিকট থেকে জানা গেছে, দুইজন দুই মেরুর হওয়ার পরও মেয়র থাকাকালে বাঙালী ছাত্র পরিষদের সাবেক সভাপতি আলমগীর করিবের সাথে জেএসএস সহসভাপতি উষাতন তালুকদারের মধ্যে ব্যবসায়িক সম্পর্ক গড়ে ওঠে। এ নিয়ে এলাকায় গুঞ্জন রয়েছে। গ্রেফতার হওয়ার আগে গত বেশ কিছুদিন ধরে বাঘাইছড়ির সাবেক মেয়র আলমগীর কবির, ঊষাতন তালুকদার এমপি কাছে নয় লক্ষ টাকা পাওয়ার অভিযোগ করে সেই টাকা উদ্ধারে রাঙামাটির সাংবাদিকদের সহযোগিতা কামনা করে দফায় দফায় যোগাযোগ করেছেন। এমপি সর্বশেষ পাওনা টাকা পরিশোধে গত রবিবার সময় দিয়েছিলেন বলে জানিয়েছেন তিনি।